
REFERAT
Privind participarea Consiliului Local în calitate de coorganizator la manifestarea „Timişoara- Mica Vienă”, organizată de Casa de Cultură a Municipiului Timişoara
Referitor la solicitarea nr. SC2004 - 020706/ 26.11.2004 a Casei de Cultură a Municipiului Timişoara privind organizarea manifestării „Timişoara- Mica Vienă”, ce se va desfăşura în perioada mai- septembrie 2005 la Timişoara.
Proiectul îşi propune promovarea tinerilor artişti în a-şi promova creaţiile artistice, de a se face cunoscuţi, promovarea artei în stradă pentru  a oferi unui public cât mai larg accesul liber la manifestări artistice de calitate, în aer liber, pe perioada verii şi punerea în valoare a diversităţii şi bogăţiei arhitecturale ale spaţiului Piaţa Unirii, după modelul marilor oraşe europene şi includerea sa în circuitul turistic al oraşului.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 500.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

